พอดีวันนี้ไปตรวจเช็คฟังเสียงหัวใจลูกปรากฏว่าไม่ได้ยินอย่างนี้มันจะอันตราย​มั้ยคะ​ กังวลมากเลยคะ​
สวัสดีค่ะ การฟังหัวใจทารกเป็นการตรวจประเมินความสมบูรณ์ของทารกในครรภ์อย่างหนึ่ง โดยแพทย์จะใช้เครื่องมือต่างๆเช่น หูฟังทางการแพทย์ หรือ เครื่องมือขยายเสียง doppler ช่วยนั้นจะเริ่มได้ยินเสียงหัวใจทารกเมื่ออายุครรภ์ 17-19 สัปดาห์ ซึ่งอัตราการเต้นของหัวใจทารกในครรภ์จะอยู่ที่ 120-160 ครั้ง/นาที จึงจะถือว่าเป็นปกติการไม่ได้ยินนั้น อาจจะมีหลายปัจจัยเช่นภาพของเครื่องมือที่ใช้ ความสามารถของผู้ฟัง ตำแหน่งที่ฟัง ซึ่งบางครั้ง หัวใจของเด็กอาจหลบซ่อนอยู่ด้านล่าง หรือบางตำแหน่งที่ฟังได้ยากแนะนำการกลับไปฝากครรภ์ตามนัด ซึ่งแพทย์จะประเมินซ้ำ และอาจจะต้องทำอัลตราซาวน์หน้าท้องให้ได้การวินิจฉัยที่แน่ชัดขึ้นว่าทารกมีความผิดปกติอะไรหรือไม่ ตอนนี้ยังไม่ต้องกังวลจนเกินไปค่ะ